ბერბუკის თემი
ბერბუკის თემი (ყოფ. ბერბუკის თემის საკრებულო) — ადმინისტრაციული ერთეული საქართველოში, გორის მუნიციპალიტეტში. შედის სოფლები ბერბუკი, ზემო რეხა, თორტიზა, ქვემო რეხა, სვენეთი, ხელთუბანი. ცენტრი — ბერბუკი (გორიდან 2 კმ). საბჭოთა პერიოდში ეწოდებოდა ჯერ ბერბუკის სასოფლო საბჭო (სოფსაბჭო). საქართველოს სსრ უმაღლესი საბჭოს 1940 წლის 31 დეკემბრის დადგენილებით, სახელი შეუცვალეს და „სვენეთის სასოფლო საბჭო“ უწოდეს და ცენტრი გადაიტანეს სოფელ სვენეთში. 1951 წლის 3 ოქტომბრის დადგენილებით, დაუბრუნეს ადრინდელი სახელი და ცენტრი. 1987 წლის მონაცემებით, მასში შედიოდა მტკვარწყალმშენის დასახლებაც. მოქმედებდა 1 საბჭოთა მეურნეობა და 1 კოლმეურნეობა.